Document ID: /roh_data/filtered/Bilingualer_Corpus_interleaved-it-rm.jsonl.gz/1686

This is a text translated from Italian to Rumantsch Grischun.
Comunicato del Governo del 10 dicembre 2009

Con 4'205 firme valide, l'iniziativa popolare cantonale "Per nomine più eque in Gran Consiglio" (Iniziativa per l'introduzione del sistema proporzionale) è riuscita. Ciò è quanto ha accertato il Governo grigionese in occasione della sua ultima seduta. Inoltre, si è occupato della presa di posizione a destinazione della Confederazione relativa alla prevista legge federale sui cani.

Riuscita l'iniziativa popolare cantonale "Per nomine più eque in Gran Consiglio"

Con 4'205 firme valide, l'iniziativa popolare cantonale "Per nomine più eque in Gran Consiglio" (Iniziativa per l'introduzione del sistema proporzionale) è riuscita. Questo è quanto ha accertato il Governo grigionese. L'iniziativa popolare depositata il 26 novembre 2009 è redatta quale iniziativa costituzionale sotto forma di progetto elaborato.

Nel quadro delle decisioni di principio del Governo e nel rispetto dei termini legali, l'iniziativa sarà trasmessa alla Cancelleria dello Stato per l'ulteriore elaborazione.

Critica al progetto di legge federale sui cani

Il Governo grigionese respinge nella forma attuale il progetto di legge federale sui cani. Quest'ultimo si fonda su un'iniziativa parlamentare che chiede un divieto per i pitbull. Come osserva il Governo nella propria presa di posizione a destinazione della competente commissione del Consiglio degli Stati, si deve naturalmente auspicare un'armonizzazione delle norme legislative sui cani in Svizzera. Il progetto di legge non è però ben studiato e contiene disposizioni che vanno chiaramente respinte.

Il Governo si pronuncia tra l'altro contro la stesura di una lista vincolante delle razze o dei tipi di razze. Ciò porterebbe a una falsa sicurezza, poiché il potenziale di pericolo derivante da un cane è determinato solo in misura ridotta dalla razza. Inoltre, proprio in un Cantone rurale, l'esecuzione non potrebbe essere orientata a una lista di razze, poiché una tale lista non tiene conto della situazione reale. Infine viene respinto l'obbligo di autorizzazione per la detenzione di cani "potenzialmente pericolosi", poiché non è possibile valutare a priori quale cane è da considerarsi potenzialmente pericoloso. Inoltre, con il rilascio di un'autorizzazione, all'autorità competente verrebbe implicitamente delegata una responsabilità relativa all'esclusione della possibilità di incidenti con cani "autorizzati".

Dai comuni e dalle regioni

St. Moritz:

viene approvata la revisione parziale della pianificazione locale del Comune di St. Moritz del 27 settembre 2009 relativa alla zona "Stille".

Lostallo:

viene approvato il progetto di prolungamento dell'argine del Riale San Giorgio in territorio del Comune di Lostallo. Viene concesso un sussidio alle spese di al massimo 17'000 franchi.

Sussidi cantonali a favore di diverse istituzioni

Ente turistico intercomunale Sursette:

al "Touristischer Gemeindezweckverband Surses" viene concesso un mutuo di 310'000 franchi nel quadro della nuova politica regionale della Confederazione per la realizzazione del percorso per slitte e mountain bike a Savognin. Viene inoltre garantito un contributo cantonale di 52'185 franchi.

Servizio monumenti:

il Cantone partecipa con 213'500 franchi complessivi a due progetti di cura dei monumenti storici. Vengono sostenuti il restauro generale della casa d'abitazione "Türelihus" a Valendas, nonché il restauro dei piani superiori e del tetto di uno stabile d'abitazione e commerciale nella Herrengasse a Coira.

Progetti stradali

Il Governo ha stanziato complessivamente 809'000 franchi per la costruzione e il risanamento dei seguenti tratti stradali:

- A13 strada nazionale: opere da capomastro Hinterrheinbrücke

- A28 strada nazionale: direzione generale del progetto circonvallazione di Küblis

Organo: Governo

Fonte: it Cancelleria dello Stato dei Grigioni

10.12.2009
Communicaziun da la regenza dals 10 da december 2009

L'iniziativa chantunala dal pievel "Per elecziuns pli gistas en il cussegl grond" (iniziativa da proporz) è reussida cun 4'205 suttascripziuns valaivlas. Quai ha la regenza grischuna constatà a chaschun da sia ultima sesida. Plinavant ha ella tractà la consultaziun a la confederaziun tar la lescha federala da chauns planisada.

L'iniziativa chantunala dal pievel "Per elecziuns pli gistas en il cussegl grond" è reussida

L'iniziativa chantunala dal pievel "Per elecziuns pli gistas en il cussegl grond" (iniziativa da proporz) è reussida cun 4'205 suttascripziuns valaivlas. Quai ha constatà la regenza grischuna. L'iniziativa dal pievel, inoltrada ils 26 da november 2009, è vegnida redigida sco iniziativa constituziunala en furma d'in sboz elavurà. Resguardond ils termins legals vegn l'iniziativa surdada a la chanzlia chantunala per l'ulteriura elavuraziun en il rom dals conclus da princip da la regenza.

Il sboz per ina lescha federala da chauns vegn crititgà

La regenza grischuna refusa la furma actuala dal sboz per ina lescha federala da chauns. Quel sa basa sin ina iniziativa parlamentara che pretenda in scumond da pitbulls. Sco quai che la regenza menziunescha en sia resposta da consultaziun a la cumissiun cumpetenta dal cussegl dals chantuns sto vegnir prendida en mira in'armonisaziun da las reglas legalas davart ils chauns en Svizra. Il sboz da la lescha n'è dentant betg madir e cuntegna disposiziuns che ston vegnir refusadas cleramain.

La regenza s'exprima ultra da quai cunter la fixaziun d'ina glista lianta da las razzas e dals tips da razzas. Quai chaschuna ina segirezza faussa perquai ch'il potenzial da periclitaziun dal chaun vegn determinà mo per ina pitschna part tras la razza. L'execuziun en in chantun rural na po ultra da quai betg sa drizzar tenor ina glista da razzas. Ina tala glista na satisfa numnadamain betg a la pratica dal mintgadi. La finala vegn refusada in'obligaziun da dumandar ina permissiun per tegnair chauns "potenzialmain privlus", perquai ch'i n'è betg pussaivel da classifitgar precedentamain ils chauns che valan sco potenzialmain privlus. Dond ina permissiun vegniss ultra da quai delegada a l'autoritad cumpetenta ina responsabladad ch'i na dettia nagins incaps cun tals chauns permess.

Da vischnancas e da regiuns

San Murezzan:

La revisiun parziala da la planisaziun locala davart il territori "Stille" da la vischnanca da San Murezzan dals 27 da settember 2009 vegn approvada.

Lostallo:

Il project "Auzar il rempar Riale San Giorgio" sin il territori da la vischnanca da Lostallo vegn approvà. Als custs vegn garantida ina contribuziun da maximalmain 17'000 francs.

Contribuziuns chantunalas a differentas instituziuns

Uniun d'interess turistic da las vischnancas dal Surses:

A l'uniun d'interess turistic da las vischnancas dal Surses vegn concedì – en il rom da la nova politica regiunala da la confederaziun – in emprest da 310'000 francs per la via da scarsolar resp. per la via da velos da muntogna a Savognin. Ultra da quai vegn garantida ina contribuziun chantunala da 52'185 francs.

Tgira da monuments:

Il chantun sa participescha cun totalmain 213'500 francs vi da dus projects da la tgira da monuments. Sustegnidas vegnan la restauraziun cumpletta da la chasa d'abitar "Türelihus" a Valendau sco er la restauraziun dals plauns sura e dal tetg da la chasa d'abitar e da fatschenta a la Herrengasse a Cuira.

Projects da vias

La regenza ha approvà totalmain 809'000 francs per construir e per sanar ils suandants trajects da vias:

- via naziunala A13: lavurs d'impressari, punt dal Rain posteriur

- via naziunala A28: acquist da terren per il sviament da Küblis

Gremi: regenza

Funtauna: rg chanzlia chantunala dal Grischun

10.12.2009